

 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2016 M. VASARIO 18 D. SPRENDIMO NR. T-31 „DĖL PANEVĖŽIO RAJONO SAVIVALDYBĖS 2016 M. APLINKOS APSAUGOS RĖMIMO SPECIALIOSIOS PROGRAMOS PATVIRTINIMO“ PAKEITIMO**

2016 m. lapkričio 17 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

 1. Pakeisti Panevėžio rajono savivaldybės 2016 m. aplinkos apsaugos rėmimo specialiąją programą ir išdėstyti ją nauja redakcija (pridedama).

 2. Pripažinti netekusiu galios Savivaldybės tarybos 2016 m. vasario 18 d. sprendimą
Nr. T-31 ,,Dėl Panevėžio rajono savivaldybės 2016 m. aplinkos apsaugos rėmimo specialiosios programos patvirtinimo“.

Sigita Biveinienė

2016-11-04

 PATVIRTINTA

Panevėžio rajono savivaldybės tarybos

2016 m. vasario 18 d. sprendimu Nr. T-31

(Savivaldybės tarybos 2016 m. lapkričio 17 d.

sprendimo Nr. T-

redakcija)

**PANEVĖŽIO RAJONO SAVIVALDYBĖS 2016 METŲ APLINKOS APSAUGOS**

**RĖMIMO SPECIALIOJI PROGRAMA**

**PAJAMOS**

|  |  |  |
| --- | --- | --- |
|  **Nr.**  | **Pajamų šaltiniai** | **Pajamos****(eurais)** |
| 1. | Mokesčiai už aplinkos teršimą | 46 000 |
| 2. | Mokestis už medžiojamųjų gyvūnų išteklių naudojimą | 30 000 |
| 3. | Mokestis už valstybinius gamtos išteklius | 55 000 |
|  | Iš viso pajamų | **131 000** |

Lėšų likutis 2016-01-01: 51 387 eurai, iš t. sk. 19 929 eurai mokestis už medžiojamųjų gyvūnų išteklių naudojimą.

2016 m. programos lėšos – 182 387 eurai.

**IŠLAIDOS**

|  |  |  |
| --- | --- | --- |
| **Nr.** | **Išlaidų straipsniai** | **Išlaidos (eurais)** |
| **1** | **2** | **3** |
| **I. Aplinkos kokybės gerinimo ir apsaugos, atliekų tvarkymo infrastruktūros, plėtros, atliekų, kurių turėtojo nustatyti neįmanoma arba kuris neegzistuoja, tvarkymo priemonėms, aplinkos monitoringo, prevencinėms, aplinkos atkūrimo priemonėms, visuomenės švietimui ir mokymui aplinkosaugos klausimais** |
| 1. | Želdynų ir želdinių tvarkymui ir priežiūrai | 13 200 |
| 2. | Vandens tiekimo ir nuotekų šalinimo sistemų remontui, rekonstravimui, įsigijimui, plėtrai | 16 000 |
| 3. | Užterštoms teritorijoms sutvarkyti | 15 200 |
| 4. | Ekologinės spaudos prenumeravimui, ekologiniam švietimui, aplinkos apsaugos renginių organizavimui | 6 300 |
| 5. | Vandens telkinių ir jų pakrančių tvarkymui bei priežiūrai | 53 930  |
| 6. | Aplinkos monitoringo, prevencinių priemonių įsigijimui | 4 600 |
|  | Visos I straipsnio išlaidos | **109 230** |
| **II. Savivaldybės visuomenės sveikatos rėmimo specialiajai programai** |
|  | Visos II straipsnio išlaidos | **23 228** |
| **III. Priemonėms, numatytoms Lietuvos Respublikos medžioklės įstatyme, kurios pagal Lietuvos Respublikos savivaldybės aplinkos apsaugos rėmimo specialiosios programos įstatymą gali būti finansuojamos šios programos lėšomis** |
| 1. | Miško želdinių apsaugai skirtų priemonių panaudojimui | 47 929 |
| 2.  | Vilkų ūkiniams gyvūnams padarytos žalos atlyginimui | 2 000 |
|  | Visos III straipsnio išlaidos | **49 929** |

Visos išlaidos – 182 387 eurai.

**PANEVĖŽIO RAJONO SAVIVALDYBĖS ADMINISTRACIJOS**

**ARCHITEKTŪROS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. VASARIO 18 D. SPRENDIMO NR. T-31 „DĖL PANEVĖŽIO RAJONO SAVIVALDYBĖS 2016 M. APLINKOS APSAUGOS RĖMIMO SPECIALIOSIOS PROGRAMOS PATVIRTINIMO“ PAKEITIMO“ PROJEKTO**

2016 m. lapkričio 4 d.

Panevėžys

**Projekto rengimą paskatinusios priežastys**

 Įvertinus faktiškai gautas lėšas, tikslinamos 2016 m. aplinkos apsaugos rėmimo specialiosios programos pajamos ir išlaidos: mokestis už aplinkos teršimą sudaro 46 000,0 eurus, mokestis už medžiojamųjų gyvūnų išteklius 30 000,0 eurų, mokestis už valstybinius gamtos išteklius didinamas iki 55 000,0 eurų (vietoje planuotų 20 000,0 eurų), 2016 m. programos lėšos didėja 35 000 eurais, iš viso yra 182 387 eurai.

**Sprendimo projekto esmė ir tikslai**

 Šiuo Tarybos sprendimu siūloma patikslinti 2016 m. Panevėžio rajono savivaldybės aplinkos apsaugos specialiosios programos pajamas ir išlaidas.

**Kokių pozityvių rezultatų laukiama**

Bus patikslintos 2016 m. Panevėžio rajono savivaldybės aplinkos apsaugos specialiosios programos pajamos ir išlaidos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

 Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**

 Želdynų ir želdinių tvarkymui ir priežiūrai skiriamos lėšos didėja 7 050 Eur. Planuotos lėšos šiai priemonei didinamos iki 14 000 Eur. Vandens tiekimo ir nuotekų šalinimo sistemų remontui, rekonstravimui, įsigijimui, plėtrai didėja 4 000 Eur. Planuotos lėšos šiai priemonei didinamos iki
16 000 Eur. Ekologinės spaudos prenumeravimui, ekologiniam švietimui, aplinkos apsaugos renginių organizavimui skiriamos lėšos didėja 3 000 Eur. Planuotos lėšos šiai priemonei didinamos iki 6 300 Eur.Vandens telkinių, jų pakrančių tvarkymui ir priežiūrai skiriamos lėšos didėja
23 400 Eur. Planuotos lėšos šiai priemonei didinamos iki 53 930 Eur. Aplinkos monitoringo, prevencinių priemonių įsigijimui siūloma skirti 4 600 Eur. Už šias lėšas planuojama įsigyti išmetamųjų dūmų – dujų analizatorių.

Vyr. specialistė Sigita Biveinienė